કુંવરજી બાવળિયા કોંગ્રેસ છોડી ભાજપમાં જોડાય છે એવુ ગાઇ વગાડીને મિડિયા કહેતું હતું. નવગુજરાત સમયે વિંછીયા ખાતે યોજાયેલા બાવળિયા પ્રેરિત કોંગી સંમેલનના અહેવાલમાં ચોખ્ખુ લખ્યુ હતું કે બાવળિયાને ભાજમાં જોડાવા કોળી સમાજની લીલી ઝંડી.બાદમાં અનેક વખત મિડિયા સમક્ષ ઇન્ટરવ્યુ આપતાં કુવરજી બાવળિયા આવા અહેવાલોને રદિયો આપતાં હતાં અને ગોળ ગોળ વાતો કરતાં હતાં.પરંતુ ક્યારેય તેમના મોઢે ભાજપમા જવાની વાતનો એકરાર કર્યો નહોતો.રાજકોટમાં ર૯મી તારીખે કોંગ્રેસ દ્વારા સૌરાષ્ટ્ર ક્ક્ષાના ખેડૂત સંમેલનનું આયોજન થયુ હતું ત્યારે કુંવરજી બાવળિયા છેક સંમેલન પૂરુ થવાના સમયે મારતી ગાડીએ આવી પહોંચ્યા હતાં. તેમણે મંચ ઉપરથી પ્રવચન કરતાં અઠંગ રાજકારણીની માફક કોંગ્રેસની ખેડૂતોના મામલે લડતની પ્રતિબધ્ધતા અને એકતાની વાતો કરી હતી.